на Съюза, главно за поддръжка и подмяна на старите машини, и следва да се разглеждат като част от продължаващия процес на преструктуриране на промишлеността на Съюза.
 (164)
 Възвръщаемостта на инвестициите представлява печалбата, изразена като процент от нетната балансова стойност на инвестициите. Възвръщаемостта на инвестициите от производството и продажбата на сходния продукт е варирала и е достигнала – 18,5 % през разследвания период в рамките на прегледа.
 4.4.4. Заключение относно състоянието на промишлеността на Съюза
 (165)
 При разследването се установи, че въпреки действащите мерки повечето от показателите за вредата са се изменили неблагоприятно, а по отношение на икономическото и финансовото състояние на промишлеността на Съюза е настъпило влошаване през разглеждания период.
 (166)
 Като се има предвид посоченото по-горе, може да се заключи, че промишлеността на Съюза е понесла съществена вреда през разследвания период в рамките на прегледа.
 (167)
 Неблагоприятните изменения, свързани с промишлеността на Съюза, се дължат главно на спада в потреблението, което е намаляло с 12 % през разглеждания период, и на наличието на внос от други трети държави, главно Китай, Камбоджа и Виетнам, който е представлявал 67 % от целия внос в Съюза през разследвания период в рамките на прегледа. Предвид факта, че не бе оказано съдействие от страна на вносителите/ползвателите и че наличните данни на Евростат не са разграничени по отделни видове на продукта, не бе възможно да се направи полезно сравнение на цените по вид на продукта и ясно да се установи въздействието на вноса от тези трети държави.
 4.4.5. Заключение
 (168)
 В съображение 166 Комисията стигна до заключението, че промишлеността на Съюза е понесла съществена вреда през разследвания период в рамките на прегледа. В съображение 167 Комисията заключи също така, че вредата, понесена от промишлеността на Съюза през разследвания период в рамките на прегледа, не може да се дължи на вноса от Малайзия, Корея и Русия поради ограничения му обем.
 (169)
 В тази връзка Комисията допълнително разгледа вероятността за повторно възникване на вредата, първоначално причинена от дъмпинговия внос от Малайзия, Корея и Русия, ако мерките бъдат отменени.
 4.5. Вероятност за повторно възникване на вредата
 4.5.1. Предварителна бележка
 (170)
 За да бъде установена вероятността за повторно възникване на вредата, в случай че мерките бъдат отменени, бяха анализирани следните елементи: а) производственият и свободният капацитет в Малайзия, Корея и Русия, б) възможните ценови равнища на вноса от тези държави, ако се допусне срокът на действие на мерките да изтече, както и тяхното въздействие върху състоянието на промишлеността на Съюза и в) наличието на ограничителни търговски мерки в други трети държави по отношение на износа на ПТ от Малайзия, Корея и Русия.
 (171)
 Поради липсата на каквото и да било съдействие от страна на производителите износители заключенията бяха направени въз основа на наличните факти в съответствие с член 18 от основния регламент. В това отношение бяха използвани данни от искането за преглед и Евростат (на ниво ТАРИК), както и търговски статистически данни на САЩ.
 а)
 Производствен и свободен капацитет в Малайзия, Корея и Русия
 (172)
 Както е посочено в съображения 70, 88 и 102, свободният капацитет в Русия, Корея